CELEX: 62007CJ0196
Language: bg
Date: 2008-03-06
Title: Решение на Съда (трети състав) от 6 март 2008 г. # Комисия на Европейските общности срещу Кралство Испания. # Неизпълнение на задължения от държава-членка - Политика на конкуренцията - Концентрации - Неизпълнение на определени задължения, наложени от Комисията - E.ON/Endesa. # Дело C-196/07.

Решение на Съда (трети състав) от 6 март 2008 г. — Комисия/Испания
      (Дело C‑196/07)
      „Неизпълнение на задължения от държава-членка — Политика на конкуренцията — Концентрации — Неизпълнение на определени задължения, наложени от Комисията — E.ON/Endesa“
      1.                     Иск за установяване на неизпълнение на задължения — Преценка на основателността от Съда — Положение, което следва да бъде
            взето предвид — Положение към момента на изтичане на срока, определен в мотивираното становище (член 226 ЕО) (вж. точки 25
            и 26)
      2.                     Иск за установяване на неизпълнение на задължения — Предмет на спора — Определяне в мотивираното становище — Срок, предоставен
            на държавата-членка — Последващо преустановяване на неизпълнението — Интерес от продължаване на делото — Евентуална отговорност
            на държавата-членка (член 226 ЕО) (вж. точки 27 и 28)
      3.                     Иск за установяване на неизпълнение на задължения — Неспазване на решение на Комисията относно операция по концентрация —
            Правни основания за защита — Абсолютна невъзможност за изпълнение — Критерии за преценка — Трудности при изпълнението — Задължение
            на Комисията и на държавата-членка да сътрудничат за намиране на решение, съобразено с Договора (член 10 ЕО и член 226 ЕО)
            (вж. точка 30)
      4.                     Иск за установяване на неизпълнение на задължения — Неспазване на решение на Комисията относно операция по концентрация —
            Правни основания за защита — Поставяне под въпрос на законосъобразността на решението — Недопустимост — Граници — Несъществуващ
            акт (член 226 ЕО, член 227 ЕО, член 230 ЕО и член 232 ЕО) (вж. точки 34—38)
      Предмет
      
         
               Неизпълнение на задължение от държава-членка — Неизпълнение на член 2 от Решение на Комисията от 26 септември 2006 г. (дело
                  № COMP/M.4197 — E.ON/Endesa — С(2006) 4279 окончателен) и на член 1 от Решение на Комисията от 20 декември 2006 г. (дело № COMP/M.4197 —
                  E.ON/Endesa — С(2006) 7039 окончателен).
               
            Диспозитив
      
         
                  1)
               
               
                  
               
               
                  	Като не е отменило:
               
            –      условия първо до шесто, осмо и седемнадесето, установени с решение на Националната комисия по енергетика, които са обявени
         за несъвместими с общностното право в член 1 от Решение на Комисията от 26 септември 2006 г. [дело № СОМР/М.4197 — Е.ОN/Endesa —
         С(2006) 4279 окончателен], и
      
      –      изменени условия първо, десето, единадесето и петнадесето, определени с решение на министъра на промишлеността, туризма и
         търговията, които са обявени за несъвместими с общностното право в член 1 от Решение на Комисията от 20 декември 2006 г. [дело
         № СОМР/М.4197 — Е.ОN/Endesa — С(2006) 7039 окончателен], в предвидените за това срокове,
      
      Кралство Испания не е изпълнило задълженията си по член 2 от всяко от тези решения.
      
         
                  2)
               
               
                  
               
               
                  	Осъжда Кралство Испания да заплати съдебните разноски.